יוסי אסף

יוסי אסף (נולד ב-1942) הוא איש חינוך ששימש כמנהל סמינר הקיבוצים.

שירותו הצבאי
אסף נולד וגדל בקיבוץ בית השיטה. עם גיוסו לצה"ל התנדב אסף לחטיבת הצנחנים ושובץ בגדוד הנח"ל המוצנח. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. לאחר הקורס שב לצנחנים ושימש כמפקד מחלקה ולחם במלחמת ההתשה. לאחר ששימש כסגן מפקד פלוגה השתחרר מצה"ל. במהלך שירות המילואים שימש אסף כמפקד פלוגה מסייעת בגדוד 28 של חטיבה 55. אסף פיקד על הפלוגה בין היתר במבצע אבירי לב. בהמשך שירות המילואים שימש כמפקד גדוד מילואים וכמפקד חטיבת מילואים.

אסף ניהל את סמינר הקיבוצים במשך 11 שנים, (2012–2001). החל דרכו בקיבוץ בתחום החינוך וההוראה, והמשיך במגוון תפקידים בהם זכה להישגים ותרם לכלל. ריכז את חברת הילדים בקיבוצו, כיהן כמזכיר הקיבוץ, ניהל את התפעול במפעל השימורים בקיבוץ וניהל את הכפר לשיקום נפגעי סמים במלכישוע.

קישורים חיצוניים
 דניאל אדלסון, בשקט מוחלט על גדות התעלה, אתר זרוע היבשה,  6 באוקטובר 2008
 נחמן גלבוע, סמינר בן 70, "הזמן הירוק",  26 בפברואר 2009

הערות שוליים 

 חיילי צה"ל במלחמת יום הכיפורים
מפקדי חטיבות חי"ר במילואים
אנשי חינוך ישראלים
בית השיטה: אישים
אלופי-משנה בצה"ל
בעלי תואר דוקטור מאוניברסיטת תל אביב
ישראלים שנולדו ב-1942